Adalek ar pajennoù kentañ e ouezer eo ur bennoberenn ha nheller ket paouez da lenn a-raok errout er bajenn ziwezhañ. Petra eo Tobie Lolness ? Ur romant moliach evit ar grennarded, un tammig evel Harry potter mar karit. Div levrenn a ya dober an istor klok, romant kentañ Timothée de Fombelle hag a zo a-hend-all paotr ar choariva, evel Goulchan Kervella.  An tudennoù a vager santimant evito diouzhtu ; ar bed, ur wezenn-derv vras, nen deus ket e bar, ha leun a zilammadennoù, coups de théâtre zoken, eo an istor. An dra nemetañ zo sur eo e echuo mat an traoù peogwir eo skrivet evit tud yaouank. Fin, sur… alies e koller fiziañs ! E penn kentañ e vezen direnket un tamm gant fent ar skrivagner a gaven lechiet fall en itrik enkrezus, met deuet on da soñjal eo ur perzh mat. Dreist eo an istor, un istor a zegas da soñj al lenner maread an  eil brezel-bed met ivez kudennoù pemdez an dud a-vremañ evit pezh a sell ouzh an enkadenn ekologel hag ar politikerezh bedel. Karantez ha mignoniezh zo an daou ahel a ren awen ar skrivagner a-hend-all, hag ez eus anezho ouzhpenn evit ar pennharozed, pezh zo dreist.  Emsav eo bet din lenn diverradenn buhez Timothée de Fombelle evit bezañ war evezh e-keñver traoù zo. Tro m eus bet  da soñjal kalz en darempred a nez ar choariva gant ar skrivañ romantoù. Un implij dreist a ra ar skrivagner eus an daou amañ, gwelout a reer en deus ar stek evit krouiñ divizoù a stlak pe a from : komz a ra sklaer eus galloud hud ar gerioù ; met implij a ra brav ivez yezh ar chorfoù, gwirion eo santimantoù e dudennoù gant se daoust ma ne vijent nemet ur millimetrad hanter pe zaou a fed ment ; prest e vezer da heuliañ anezhañ neus forzh pelech ; naturel eo mont da seniñ gouroloñs war doenn ur varakenn  evit distreiñ evezh ar warded e-pad memañ ur familh och achap da skouer !